Rarity

**Rarity**egy egyszarvú póni fehér szőrrel és királylila sörénnyel és farokkal. Szépségjegye három gyémánt. A főszereplő hatosfogat egyike. Saját butikjában él és dolgozik divattervezőként. Sweetie Belle nővére. A Harmónia elemei közül a nagylelkűség elemét képviseli. Állata egy Opál nevű macska, aki lila masnit visel, és A divatbemutató című részben láthatjuk először.

## Jelleme

Rarity a Mare in the Moon 1. részében tűnik fel először, majd csatlakozik Twilight Sparkle csapatához, hogy felkutassák a Harmónia elemeit. Útjuk során több akadályba ütköznek, melyek egyikét ő hárítja el önzetlen ajándékával. Ezzel a tettével kiérdemelte a nagylelkűség elemét. Később is szívesen ajándékozza meg barátait egyedileg nekik tervezett ruhákkal. Amikor a Nagy Galopp Gálára készít estélyi ruhákat annyira meg akar felelni, hogy hajlandó teljesen átalakítani az összeset és bármilyen különleges kívánságot teljesíteni.

Rarity sokat törődik önmaga és környezete szépségével. Feltörekvő divattervező póni, aki szerelmese mindennek ami elegáns, egyedi és fenséges. Szerinte egy egyszarvú számára elengedhetetlen az elegancia és báj, emiatt nagyon érzékeny külsejére. Ezzel teremti a legtöbb konfliktust maga körül, barátai sokszor kissé kényesnek tartják, köztük is leginkább Applejack. A pizsiparti című részben épp ez okozta a nézeteltérésüket. Applejack-kel szemben elsősorban a fák kicsinosításával törődött, ahelyett, hogy a száraz ágakat gyűjtené össze. Az eső eleredtével is inkább kint maradt volna megpróbálva minél kevésbé elázni, minthogy elbújva összesározza patáit. Ezt Applejack később, a Kutyavilág is felemlegette, hogy Rarity mennyire irtózik a kosztól. Fluttershy-jal viszont annál inkább kijön. Heti rendszerességgel járnak együtt a fürdőbe és besegít Opál gondozásába is.

Divat iránti érdeklődésével együtt jár, hogy szereti magára irányítani a figyelmet. A Szonikus szivárványban, miután Twilight Sparkle különleges szárnyakat varázsolt neki, nem tudott ellenállni a kísértésnek, hogy mind nagyobb feltűnést keltsen. Miután a csodálói feltüzelték hiúságát, beleugrott a Legjobb Fiatal Repülők versenyébe, észre sem véve, hogy eközben Rainbow Dash-en teljesen elhatalmasodik a lámpaláz. Annál rosszabbul viseli, ha a rivaldafény nem rá irányul. Mivel a divatszakmában mozog, időről időre kapcsolatba kerül a pónidivat hírességeivel. Miután egy véletlen egymásba botlás során sikerült lenyűgöznie Photo Finish-t, a híres divatfotóst és meghívta butikjába egy közös munkára. Őt azonban sokkal inkább megfogta Fluttershy bája, mint Rarity munkái, így mikor inkább őt választotta partneréül és Equestriaszerte híressé tette, irigykedni kezdett rá, de tartott tőle, ha elmondja érzéseit, Fluttershy rossz barátnak tartaná.

Mivel szívesen mozog előkelő körökben, ő a leginkább jártas az illemben. Beszéde is sokkal kifinomultabb, körültekintőbben fogalmazza meg mondanivalóját, mint a többiek. A klasszikus amerikai színésznőkhöz hasonlóan transzatlanti nyelvjárásban beszél. Viselkedése is kissé színpadias. Modorossága miatt, néhány dolgot túl nyersnek tart, amit a barátai szórakoztatónak. Amikor Sweetie Belle megkéri, hogy induljanak együtt a Póni nővérek estje versenyén megsértette húgát azzal, hogy faragatlanságnak tartja. Annál inkább vágyik Canterlot után, amit az kifinomultság fővárosának tart. Amikor azonban alkalma nyílt egy kis időt eltöltenie ott és fény derül vidéki származására, sértőnek találta, hogy néhány sznob póni épp őt találta faragatlanak. Emiatt el is határozta, hogy egy lélegzetelállító ruha megtervezésével bizonyítja, hogy van olyan finom, mint bármelyik Canterlot-i póni.

## Készségei

Varázslat

A többi egyszarvúhoz hasonlóan ő is képes varázsolni. Képességeit leginkább a munkája során hasznosítja. Az egyszarvúak közt általános tárgylebegtetés mellett képes megtalálni a föld alatt rejtőző drágaköveket. Varázstudományát a dolgok megszépítésekor is hasznát veszi, sövényeket és lombokat egy pillanat alatt képes formára metszeni.

**Varrás**

Már csikókora óta igazán tehetséges szabónak bizonyult, ő készítette az iskolai előadások jelmezeit és ez határozta meg későbbi életét. Miután különleges adottsága is a divathoz köti, szebbnél szebb ruhákat készít, amik gyakran pónihírességek figyelmét is felkeltik.

**Szépség**

Rarity mesterien használja szépségét, hogy Ponyville csődöreit megbabonázva elérje céljait. A Nagy Galopp Gálára ő szerzett néhány lóerőt a hintójukhoz, és Fluttershy-nak is ő mutatta be, hogyan lágyíthatja meg mások szívét és biztosíthat magának jobb elbánást.

## Családja

Húga Sweetie Belle első komolyabb szerepe A bűbájmesterben volt látható. Viszonyuk nem teljesen felhőtlen. Rarity szívesen dolgozik egyedül, emiatt Swetie Belle gyakran unatkozik. Szívesen segítene nővérének, de tapasztalatlan és ügyetlen, Rarity-nek pedig sokszor nincs türelme tanítani. Szüleik a Húgicák és Nővérek című részben mutatkoztak be. Közép-amerikai akcentussal beszélnek.

### **Opál**

Opál Rarity perzsa macskája. Színe fehér, lila masnit és drágakövekkel kivetr lila nyakörvet visel. Első feltűnése A divatbemutatóban látható. Opál egy eléggé mogorva macska, gyakran fúj és a pónik felé csap karmaival. Rarity a barátaival minden héten megtartja a Kiskedvenc klubdélutánt, amikor leviszik a parkba házikedvenceiket és együtt játszanak velük. Ezeken az alkalmakon Opál is a legjobb modorát nyújtja. Opál különleges érzéket mutat a divat iránt. Jól meg tudja különböztetni a szép ruhákat a félresikerült daraboktól. Néha ő próbálja emlékeztetni Rarity-t a félbehagyott munkáira.